Maria Kownacka

Maria Kownacka, 1894. szeptember 11-én született Słupban, 1982. február 27-én hunyt el Varsóban; író, az orosz irodalom fordítója, gyerekek számára készült rádiójátékok és színdarabok szerzője. Kezdetben pedagógusként dolgozott, de betegsége miatt fel kellett adnia hivatását; 1919-ben debütált gyereklapokban (Płomyk, Płomyczek), melyek szerkesztésében még a varsói felkelés idején is részt vett (Jawnutka, Dziennik Dziecięcy). Összesen ötven könyve jelent meg. Lakásában ma a Gyermekkönyv Múzeum részlege működik (Izba Pamięci Marii Kownackiej; ul. Słowackiego 5/13. 74-es lakás, nyitva kedden, szerdán és csütörtökön 9-14).

Magyarul megjelent művei:
 * Vidám óvoda. Fordította és átdolgozta Sebők Éva. Budapest: Móra, 1980.
 * Kerti kalandok. Fordította és átdolgozta Bojtár Endre. Budapest - Warszawa: Móra - Nasza Ksiȩgarnia, 1978.